
CERINȚE CAIET DE PRACTICĂ STAGIU III, MODUL I
CONTABILITATEA OPERAȚIUNILOR DE FUZIUNE, DIVIZARE, DIZOLVARE ȘI LICHIDARE
2026

I. CONDIȚII GENERALE DE PROMOVABILITATE A CAIETULUI DE PRACTICĂ

 Cerințele  privind rezolvarea și susținerea proiectului presupun existența unui DOCUMENT WORD în care veți face o prezentare coerentă a modului în care ați răspuns cerințelor, făcând trimiteri la articolul/articolele din OMFP 897/2015 și Codul fiscal precum și a tuturor calculelor financiare necesare. 
Inexistența fișierului WORD/PDF, imposibilitatea prezentării acestuia în momentul examinării, indiferent de motivul invocat sau prezentarea numai a unui fișier în Excel cu calculele efectuate conduce la NEPROMOVABILITATEA probei practice!   

 Cerințele caietului de practică vor fi rezolvate INTEGRAL, pentru toate cele patru studii de caz (fuziunea, divizarea, excluderea asociaților și lichidarea), de la prima înregistrare contabilă, până la ultima pentru fiecare caz în parte. Lipsa unei singure înregistrări contabile, a unui document cerut, a unei situații financiare cerute conduce la NEPROMOVABILITATEA probei practice! 

 Simpla prezentare a caietului de practică întocmit corect (de dumneavoastră sau mai grav de altcineva) NU vă garantează promovabilitatea. Trebuie să demonstrați în timpul examinării că nu întâmpinați dificultăți în identificarea și justificarea tuturor tranzacțiilor, a calculelor efectuate, a modului de întocmire a documentelor cerute, a proiectului de fuziune și de divizare, a protocolului de predare – primire, a situațiilor financiare. O motivație de tipul: Această problematică am abordat-o... sau: aceste înregistrări le-am făcut în urmă cu o lună și am uitat NU este acceptată, fiind inadmisibil ca stagiarul să nu cunoască și să justifice ceea ce a gândit (corect sau mai puțin corect) și rezolvat în propriul său caiet de practică. Necunoașterea problematicii abordate în propriul caiet de practică, bâlbâielile repetate și încercarea de a derula în sus sau în jos fișierul Word pentru a căuta răspunsurile la întrebările examinatorilor nu poate să conducă decât la concluzia că proiectul nu vă aparține și implicit la NEPROMOVABILITATEA probei practice!  

 Cerințele caietului de practică NU se vor rezolva în cadrul întâlnirilor de stagiu. Pentru aprecierea notei finale aferentă caietului de practică examinatorii vor avea în vedere:
 documentarea legislativă atât juridică, contabilă cât și fiscală;
 raționamentul profesional pentru soluționarea aspectelor cerute;
 justificarea alegerii făcute în situațiile în care există tratamente contabile alternative, informații parțial corelate sau lipsă pe care trebuie să le observați, rezolvați și justificați. 
[bookmark: _Hlk124730107][bookmark: _Hlk124730414]PRECIZARE: Multe din tranzacțiile acestui proiect vor fi analizate și dezbătute și în cadrul întâlnirilor noastre, pe lângă faptul că se regăsesc și în cadrul Cărții editate pentru această disciplină, astfel încât vă vor fi de un real ajutor, dar, răspunsurile la punctele cheie urmărite NU vă vor fi oferite. Nu veți primi niciun răspuns la e-mail-urile personale adresate lectorilor! Nu este etic să apelați la asemenea soluții!

 Fiecare stagiar va respecta în mod OBLIGATORIU cerințele specifice cazului pe care trebuie să îl soluționeze. Prezentare altui caz decât cel solicitat conduce la NEPROMOVABILITATEA probei practice!     

II. PREZENTAREA CAZURILOR SOLICITATE

În funcție de litera cu care începe numele de familie fiecare stagiar se va încadra în unul din următoarele cazuri:

	TEMA
	PRIMA LITERĂ A NUMELUI DE FAMILIE

	
	A-H 
Cazul 1
	I-P
Cazul 2
	R-Z
Cazul 3

	FUZIUNEA
	Societatea absorbită  deține părți sociale ale societății absorbante.

	Societatea absorbantă  deține părți sociale ale societății absorbite.
	Ambele societăți dețin părți sociale una la cealaltă.

	DIVIZAREA
	Divizarea societăților fără încetarea existenței acestora. Desprindere în interesul societății.
Societatea cedează 80% unei societăți existente.
	Divizarea societăților fără încetarea existenței acestora. Desprindere în interesul acționarilor.
Societatea cedează 70% unei societăți existente.
	Divizarea societăților fără încetarea existenței acestora. Desprindere în interesul societății.
Societatea cedează 60% unei societăți existente.

	RETRAGEREA ASOCIAȚILOR
	Retragerea asociatului Istrate Simina care deține 20% din capitalul social cu anularea părților sociale ale acestuia. 
	Retragerea asociatului Istrate Simina care deține 25% din capitalul social cu anularea părților sociale ale acestuia. 
	Retragerea asociatului Istrate Simina care deține 38% din capitalul social cu anularea părților sociale ale acestuia. 

	LICHIDAREA
	 Societatea este plătitoare de impozit pe profit;
 Societatea începe lichidarea în cursul unui an și o finalizează în cursul anului următor;
 La sfârșitul ambilor ani se va înregistra un profit;

	
	 Pentru vânzarea activelor veți avea în vedere un preț de vânzare cu 2% mai mare decât valoarea netă contabilă; excepție: vânzarea materiilor prime pentru care veți avea în vedere un preț de vânzare cu 1,5% mai mic decât valoarea netă contabilă.

 Pentru plata furnizorilor și a furnizorilor de imobilizări veți avea în vedere primirea unui scont de 1,5% din valoarea plătită;

 Pentru încasarea clienților veți avea în vedere acordarea unui scont de 1% din valoarea încasată;

 Firma este societate cu răspundere limitată și are doi asociați: Undrea Tiberiu care deține 45% din capitalul social și societatea comercială XIMENA SRL  care deține 55% din capitalul social. 
	 Pentru vânzarea activelor veți avea în vedere un preț de vânzare cu 1,5% mai mare decât valoarea netă contabilă; excepție: vânzarea materiilor prime pentru care veți avea în vedere un preț de vânzare cu 1% mai mic decât valoarea netă contabilă.

 Pentru plata furnizorilor și a furnizorilor de imobilizări veți avea în vedere primirea unui scont de 2% din valoarea plătită;

 Pentru încasarea clienților veți avea în vedere acordarea unui scont de 2,5% din valoarea încasată;

 Firma este societate cu răspundere limitată și are trei asociați: Undrea Tiberiu care deține 10% din capitalul social, Luchian Claudia care deține 35% din capitalul social și societatea comercială XIMENA SRL  care deține 55% din capitalul social.
	 Pentru vânzarea activelor veți avea în vedere un preț de vânzare cu 3,5% mai mare decât valoarea netă contabilă; excepție: vânzarea materiilor prime pentru care veți avea în vedere un preț de vânzare cu 2,5% mai mic decât valoarea netă contabilă.

 Pentru plata furnizorilor și a furnizorilor de imobilizări veți avea în vedere primirea unui scont de 2,5% din valoarea plătită;

 Pentru încasarea clienților veți avea în vedere acordarea unui scont de 3% din valoarea încasată;

 Firma este societate cu răspundere limitată și are doi asociați: Undrea Tiberiu care deține 95% din capitalul social și societatea comercială XIMENA SRL  care deține 5% din capitalul social.



După identificarea cazului în care se încadrează fiecare stagiar, acesta îl va menționa la începutul caietului de practică și va respecta în mod OBLIGATORIU cerințele specifice cazului pe care trebuie să îl soluționeze.

III. STUDIUL DE CAZ 1: FUZIUNEA

Punctul de plecare al studiului de caz îl reprezintă balanțele prezentate în anexă legate de fuziunea societăților.

I. PRIMA CERINȚĂ: SOCIETATEA ANAIS  SRL ABSOARBE SOCIETATEA AURORE SRL

Metoda aleasă: EVALUAREA GLOBALĂ.
 ANAIS  SRL este plătitoare de impozit pe profit, înregistrată în scop de TVA. 
 AURORE SRL este plătitoare de impozit pe profit, înregistrată în scop de TVA.

CERINȚE:

1) Veți stabili:

 pentru fiecare societate în parte numărul de părți sociale din care este format capitalul social și veți calcula valoarea nominală a unei părți sociale.
 în funcție de cazul în care vă regăsiți numărul de părți sociale deținute de către o societate la cealaltă și costul unitar de achiziție, completând astfel balanța inițială prezentată în anexă.

2) Din punct de vedere juridic fuziunea are trei etape: două care se desfășoară la ONRC și una care se desfășoară la tribunal, etape în care trebuiesc întocmite și depuse anumite documente. Întocmirea acestor documente intră în sarcina administratorului. Administratorii firmelor care intră în procesul de fuziune, vă roagă, în calitate de viitori experți contabili să verificați corectitudinea documentelor care trebuie depuse la ONRC. Astfel considerăm necesar că, pentru a putea verifica corectitudinea documentelor este necesar să știți să le și întocmiți. Prin urmare la această cerință veți întocmi și prezenta în caietul de practică următoarele documente:

	 Pentru prima etapă de la ONRC:
 
	 Cererea de înregistrare pentru depunerea proiectului de fuziune și pentru desemnarea experților/expertului conform art. 2433 din Legea societăților nr. 31/1990 republicată, cu modificările şi completările ulterioare, sau, hotărârea adunării generale a societăților participante la fuziune (prin care se renunţă la examinarea proiectului). Rămâne la latitudinea dumneavoastră să alegeți una sau alta dintre cele două variante. În ipoteza în care alegeți prima variantă modelul cererii de înregistrare îl găsiți pe www.onrc.ro;
	 Declaraţia societății AURORE  despre modul în care asociații au hotărât să stingă pasivul lor;
 Declaraţia privind modalitatea de publicare a proiectului de fuziune.

	 Pentru cea de a doua etapă de la ONRC:

 Cererea de înregistrare. Modelul cererii de înregistrare îl găsiți pe www.onrc.ro;
 Hotărârile adunărilor generale ale asociaţilor privind aprobarea fuziunii. Pentru simplificare veți întocmi o singură hotărâre AGA, fie doar la absorbant, fie doar la absorbit, la alegerea dumneavoastră;
 Raportul întocmit de către administratori.
PRECIZARE: Lipsa unui document din cele cerute conduce la NEPROMOVABILITATEA probei practice! 

3) Se procedează la efectuarea inventarierii elementelor de natura activelor, datoriilor și capitalurilor proprii, conform prevederilor OMFP nr. 2.861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii. În acest sens:

a) Pentru fiecare societate în parte veți completa registrul – inventar luând în considerare următoarele elemente inventariate ale căror valori contabile sunt diferite de cele de inventar:



	Nr ctr
	Recapitulația elementelor inventariate
	Valoare contabilă
	Valoarea de inventar
	Diferențe din evaluare de înregistrat ca rezultat al inventarieii

	
	
	
	
	Valoare
	Cauza

	1.
	Un element de imobilizări corporale
	
	
	
	Minus fizic la inventariere

	2.
	Un element de stoc
	
	
	
	Plus fizic la inventariere

	3.
	Un element de imobilizări corporale
	
	
	
	Depreciere ireversibilă

	4.
	Un element de stoc
	
	
	
	Depreciere 



b) Rezultatele inventarierii efectuate cu această ocazie le veți înregistra în contabilitatea societăților, potrivit reglementărilor contabile aplicabile, prezentând registrul-jurnal. 

OBSERVAȚIE: 
1. Valorile diferențelor rămân la latitudinea dumneavoastră.
2. Aspectele fiscale ale inventarierii vor trebui prezentate în protocolul de predare-primire!

[bookmark: _Hlk124692503]4) Evaluarea este realizată de evaluatorul autorizat ANEVAR Pop Monica pentru societatea absorbantă și de evaluatorul aurorizat Hagiu Iolanda pentru societatea absorbită. Veți plăti serviciile celor doi evaluatori autorizați suma achitată rămânând la latitudinea dumneavoastră și veți prezenta înregistrările contabile legate de acest aspect. În continuare veți ține cont de următoarele aspecte:
 Pop Monica a utilizat în evaluare metoda abordării prin cost, astfel încât în raportul de evaluare veți regăsi următoarele informații:
▪ Valoarea de piață a terenurilor și construcțiilor în funcție de cazul în care vă regăsiți este:

	Specificare
	Cazul 1
	Cazul 2
	Cazul 3

	Valoare de piață terenuri
	6.300.000 lei
	6.000.000 lei
	6.200.000 lei

	Valoare de piață construcții
	4.800.000 lei
	7.000.000 lei
	5.500.000 lei



 Hagiu Iolanda a utilizat în evaluare metoda abordării prin venit, astfel încât, în funcție de cazul în care vă regăsiți, valoarea de piață a firmei este:
	Specificare
	Cazul 1
	Cazul 2
	Cazul 3

	Valoare de piață societate
	Cu 6% mai mare decât activul net contabil.
	Cu 7% mai mare decât activul net contabil.
	Cu 8% mai mare decât activul net contabil.



5) În conformitate cu prevederile art. 28 alin. (1¹) din Legea contabilității, fiecare societate are obligația să întocmească situații financiare cu ocazia fuziunii. Veți întocmi situațiile financiare pentru ambele societăți. Veți prezenta pentru fiecare post bilanțier modul de calcul al valorilor pe care le includeți în bilanț. Nu va fi acceptat un bilanț fără justificarea modului de calcul al valorilor.

6) Veți întocmi proiectul de fuziune, în care veți avea în vedere art. 241 din Legea societăților comerciale 31/1990. Proiectul de fuziune va avea în mod obligatoriu următoarele capitole: 
[bookmark: do|ttVI|caII|ar241|lib][bookmark: do|ttVI|caII|ar241|lig]	 Definiții;
	 Fundamentarea și condițiile fuziunii: temeiul legal al fuziunii; condițiile fuziunii, etapele fuziunii, fundamentarea economică a fuziunii;
	 Informații contabile și financiare: determinarea activului net contabil al societăților care fuzionează; modul de evaluare al elementelor bilanțiere; valoarea globală a societăților care fuzionează; valoarea contabilă a părților sociale pentru fiecare societate; părțile sociale emise de societatea absorbantă pentru remunerarea aportului absorbitului; majorarea capitalului social al societății absorbante; capitalul social al societății absorbante după fuziune; cuantumul primei de fuziune.
	 Data situațiilor financiare ale societăților care fuzionează care au fost folosite pentru a se stabili condițiile fuziunii;
	 Data fuziunii;
	 Data la care tranzacțiile societății absorbite sunt considerate din punct de vedere contabil ca aparținând societății absorbante.
PRECIZARE: Lipsa unui capitol din proiectul de fuziune conduce la NEPROMOVABILITATEA probei practice! 

7) Veți întocmi protocolul de predare- primire. Veți avea în vedere următoarele aspecte:

 Veți specifica dacă absorbanta va prelua activele la valoarea brută sau netă.
 Veți evidenția modul de calcul al valorilor pe care le includeți în protocolul de predare- primire: 
 Veți prezenta, așa cum am specificat mai sus aspectele fiscale ale inventarierii.
PRECIZARE: Nu va fi acceptat un protocol de predare-primire fără justificarea modului de calcul al valorilor și fără prezentarea aspectelor fiscale. 

8) Pe baza protocolului de predare – primire veți înregistra în contabilitatea absorbantei și a absorbitei  tranzacțiile specifice fuziunii.
	
9) Veți întocmi bilanțul după fuziune al absorbantei... pentru că vom merge mai departe! Veți prezenta pentru fiecare post bilanțier modul de calcul al valorilor pe care le includeți în bilanț. Nu va fi acceptat un bilanț fără justificarea modului de calcul al valorilor.

NOTĂ: După fuziune denumirea societății rezultate este ANAIS  SRL.

IV. STUDIUL DE CAZ 2: DIVIZAREA

Punctul de plecare al studiului de caz îl reprezintă bilanțul societății ANAIS SRL pe care l-ați întocmit mai sus și balanța societății BARBARA SRL prezentată în anexă.

II. A DOUA CERINȚĂ: SOCIETATEA BARBARA SRL SE DIVIZEAZĂ. Metoda aleasă: EVALUAREA GLOBALĂ.

Societatea BARBARA SRL se divizează prin cedarea procentului corespunzător cazului în care vă încadrați societății ANAIS  SRL, care este deja constituită (societatea de mai sus). 

BARBARA SRL a fost în anul 2025 plătitoare de impozit veniturile microîntreprinderii și îndeplinește în continuare condițiile pentru ca în anul 2026 să rămână plătitoare de impozit veniturile microîntreprinderii. BARBARA SRL este înregistrată în scop de TVA. 
CERINȚE:

1) Veți stabili pentru societatea BARBARA SRL numărul de părți sociale din care este format capitalul social și veți calcula valoarea nominală a unei părți sociale.

2) Din punct de vedere juridic divizarea are trei etape: două care se desfășoară la ONRC și una care se desfășoară la tribunal, etape în care trebuiesc întocmite și depuse anumite documente. Întocmirea acestor documente intră în sarcina administratorului. Administratorii firmelor care intră în procesul de divizare, vă roagă, în calitate de viitori experți contabili să verificați corectitudinea documentelor care trebuie depuse la ONRC. Astfel considerăm necesar că, pentru a putea verifica corectitudinea documentelor este necesar să știți să le și întocmiți. Prin urmare la această cerință veți întocmi și prezenta în caietul de practică următoarele documente:

	 Pentru prima etapă de la ONRC:
 
	 Cererea de înregistrare pentru depunerea proiectului de divizare și pentru desemnarea experților/expertului conform art. 2433 din Legea societăților nr. 31/1990 republicată, cu modificările şi completările ulterioare sau hotărârea adunării generale a societăților participante la divizare (prin care se renunţă la examinarea proiectului). Rămâne la latitudinea dumneavoastră să alegeți una sau alta dintre cele două variante. În ipoteza în care alegeți prima variantă modelul cererii de înregistrare îl găsiți pe www.onrc.ro;
	 Declaraţia privind modalitatea de publicare a proiectului de divizare.

	 Pentru cea de a doua etapă de la ONRC:

 Cererea de înregistrare. Modelul cererii de înregistrare îl găsiți pe www.onrc.ro;
 Hotărârile adunărilor generale ale asociaţilor fiecăreia din societăţile participante la divizare privind aprobarea divizării, conform art. 246 alin. (1) din Legea societăților nr. 31/1990;
Raportul întocmit de către administratori.
PRECIZARE: Lipsa unui document din cele cerute conduce la NEPROMOVABILITATEA probei practice! 

3) Se procedează la efectuarea inventarierii elementelor de natura activelor, datoriilor și capitalurilor proprii, conform prevederilor OMFP nr. 2.861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii. În acest sens:

a) Pentru fiecare societate în parte veți completa registrul – inventar luând în considerare următoarele elemente inventariate ale căror valori contabile sunt diferite de cele de inventar:

	Nr ctr
	Recapitulația elementelor inventariate
	Valoare contabilă
	Valoarea de inventar
	Diferențe din evaluare de înregistrat ca rezultat al inventarieii

	
	
	
	
	Valoare
	Cauza

	1.
	Un element de imobilizări corporale
	
	
	
	Plus fizic la inventariere

	2.
	Un element de stoc
	
	
	
	Minus fizic la inventariere

	3.
	Un element de imobilizări corporale
	
	
	
	Depreciere reversibilă

	4.
	Clienți
	
	
	
	Depreciere 



b) Rezultatele inventarierii efectuate cu această ocazie le veți înregistra în contabilitatea societăților, potrivit reglementărilor contabile aplicabile, prezentând registrul-jurnal. 

OBSERVAȚIE: 
1. Valorile diferențelor rămân la latitudinea dumneavoastră.
2. Aspectele fiscale ale inventarierii vor trebui prezentate în protocolul de predare-primire!

4) Evaluarea este realizată de evaluatorul autorizat ANEVAR Zaciu Angela pentru societatea BARBARA și de evaluatorul autorizat Firică Liviu pentru societatea ANAIS SRL . Veți plăti serviciile celor doi evaluatori autorizați suma achitată rămânând la latitudinea dumneavoastră și veți prezenta înregistrările contabile legate de acest aspect. În continuare veți ține cont de următoarele aspecte:

 Zaciu Angela a utilizat în evaluare metoda abordării prin cost, astfel încât în raportul de evaluare veți regăsi următoarele informații:

▪ Valoarea de piață a terenurilor și construcțiilor în funcție de cazul în care vă regăsiți este:

	Specificare
	Cazul 1
	Cazul 2
	Cazul 3

	Valoare de piață terenuri
	20.000.000 lei
	17.000.000 lei
	21.000.000 lei

	Valoare de piață construcții
	15.500.000 lei
	13.500.000 lei
	16.500.000 lei



 Firică Liviu a utilizat în evaluare metoda abordării prin piață, astfel încât, în funcție de cazul în care vă regăsiți, valoarea de piață a firmei este:

	Specificare
	Cazul 1
	Cazul 2
	Cazul 3

	Valoare de piață societate
	Cu 10% mai mare decât activul net contabil.
	Cu 11% mai mare decât activul net contabil.
	Cu 12% mai mare decât activul net contabil.



5) În conformitate cu prevederile art. 28 alin. (1¹) din Legea contabilității, fiecare societate are obligația să întocmească situații financiare cu ocazia divizării. Veți întocmi situațiile financiare pentru ambele societăți.

6) Veți întocmi proiectul de divizare, în care veți avea în vedere art. 241 din Legea societăților comerciale 31/1990. Proiectul de divizare va avea în mod obligatoriu următoarele capitole: 
	 Definiții;
	 Fundamentarea și condițiile divizării: temeiul legal al divizării; condițiile divizării, etapele divizării, fundamentarea economică a divizării;
	 Informații contabile și financiare: determinarea activului net contabil al societăților care intră în reorganizare; modul de evaluare al elementelor bilanțiere; valoarea globală a societăților care intră în reorganizare; valoarea contabilă a părților sociale pentru fiecare societate; părțile sociale emise de societatea ANAIS  pentru remunerarea aportului primit; majorarea capitalului social al societății ANAIS ; capitalul social al societății ANAIS  după divizare; cuantumul primei de divizare.
	 Data situațiilor financiare ale societăților care intră în reorganizare care au fost folosite pentru a se stabili condițiile divizării;
	 Data divizării;
	 Data la care tranzacțiile societății BARBARA sunt considerate din punct de vedere contabil ca aparținând societății ANAIS .
PRECIZARE: Lipsa unui capitol din proiectul de divizare conduce la NEPROMOVABILITATEA probei practice! 

7) Între data depunerii proiectului de divizare la Registrul Comerțului și data întocmirii protocolului de predare-primire societatea BARBARA SRL efectuează următoarele tranzacții pe care le veți înregistra în contabilitate într-un registru-jurnal:
 Vinde în profit o treime din mărfurile existente în stoc unei persoane juridice înregistrate în scop de TVA;
 După vânzarea mărfurilor, printr-o factură ulterioară, primește de la furnizorul de la care le-a achiziționat o reducere comercială de 2% aplicată la costul de achiziție. Furnizorul este o persoană juridică înregistrată în scop de TVA;
 Vinde în profit toate produsele finite existente în stoc unei persoane juridice înregistrate în scop de TVA;
 Încasează toți clienții incerți;
 Regularizarea TVA;
 Închiderea conturilor de venituri și cheltuieli.

Veți prezenta explicit modul de calcul al impozitului datorat de societate în urma acestor tranzacții, punând în evidență:
 calculul rezultatului contabil înainte de impozitare;
 calculul bazei impozabile;
 calculul impozitului;
Veți înregistra în contabilitate:
	 impozitul datorat;
	 veți închide contul corespunzător de cheltuieli
Veți calcula rezultatul contabil după impozitare.

În funcție de discuțiile prealabile dintre cele două societăți și de hotărârile luate, BARBARA SRL are două variante:
	 să plătească datoriile legate de impozit și TVA înainte de transmiterea celorlalte elemente de active și datorii către societatea ANAIS SRL;
 să NU plătească datoriile legate de impozit și TVA înainte de transmiterea celorlalte elemente de active și datorii către societatea ANAIS SRL ;
PRECIZARE: Rămâne la latitudinea dumneavoastră să stabiliți acest aspect, justificându-l, în funcție de varianta aleasă în protocolul de predare-primire.

8) Veți întocmi protocolul de predare- primire. Veți avea în vedere următoarele aspecte:

 Veți specifica dacă activele vor fi preluate la valoarea brută sau netă.
 Veți evidenția modul de calcul al valorilor pe care le includeți în protocolul de predare- primire ținând cont și de varianta aleasă mai sus;
 Veți prezenta, așa cum am specificat mai sus aspectele fiscale ale inventarierii.
PRECIZARE: Nu va fi acceptat un protocol de predare-primire fără justificarea modului de calcul al valorilor și fără prezentarea aspectelor fiscale.

9) Pe baza protocolului de predare – primire veți înregistra în contabilitatea celor două  societăți  tranzacțiile specifice divizării.
10) Veți întocmi bilanțul după divizare al celor două societăți. Veți prezenta pentru fiecare post bilanțier modul de calcul al valorilor pe care le includeți în bilanț. Nu vor fi acceptate bilanțurile fără justificarea modului de calcul al valorilor.

V. STUDIUL DE CAZ 3: RETRAGEREA ASOCIAȚILOR

Punctul de plecare al studiului de caz îl reprezintă balanța societății ISIDORE SRL  prezentată în anexă legată de studiul de caz privind retragerea asociaților. Despre societatea ISIDORE SRL  cunoașteți următoarele informații:

 Societatea ISIDORE SRL  este plătitoare de impozit pe profit;
 La calculul profitului impozabil societatea ISIDORE SRL  a dedus rezervele legale;
 Societatea ISIDORE SRL  are trei asociați: Istrate Simina care deține procentul din capitalul social specificat la început, în funcție de cazul în care vă regăsiți, Niță Ramona care deține 8% din capital și David Cristina care dețin restul capitalului.
 Asociatul Istrate Simina a creditat societatea la începutul activității sale, sumele rămase de rambursat și dobânda aferentă regăsindu-se în balanța societății ISIDORE .
 Asociatul Istrate Simina nu este de acord cu hotărârea AGA privind schimbarea obiectului de activitate al firmei, astfel că decide să se retragă din firmă. Asociatul nu dorește să-și cesioneze părțile sociale celorlalți asociați, astfel încât ne vom regăsi în cazul retragerii asociaților cu anularea părților sociale ale acestora.

 Legat de împrumutul acordat societății asociatul Istrate Simina are următoarele variante:
	▪ Să ceară firmei rambursarea creditului rămas și a dobânzii aferente;
	▪ Să renunțe la rambursarea creditului rămas și a dobânzii aferente.

 Legat de evluarea efectuată de către evluatorii autorizați pot exista trei situații:
	▪ Valorile activelor și datoriilor rezultate în urma acestei operațiuni  sunt identice cu cele înregistrate în contabilitate;
	▪ Valorile activelor și datoriilor rezultate în urma acestei operațiuni NU sunt identice cu cele înregistrate în contabilitate, înregistrându-se un plus de valoare;
▪ Valorile activelor și datoriilor rezultate în urma acestei operațiuni NU sunt identice cu cele înregistrate în contabilitate, înregistrându-se un minus de valoare.

 Firma a fost înființată cu trei ani în urmă, asftel încât asociatul Istrate Simina crede că diferențele de valoare (fie în plus, fie în minus) nu pot depăși mai mult de 20% din valoarea contabilă a activelor.

 Pentru stabilirea acestor diferențe veți avea în vedere faptul că evaluarea a fost realizată de expertul evaluator Jitea Nicolae care a utilizat metoda abordării prin cost, astfel încât în raportul de evaluare veți regăsi, în funcție de cele două cazuri următoarele aspecte:

	Specificare
	Cazul 1
	Cazul 2

	Valoare de piață terenuri
	Cu 20% mai mare decât valoarea contabilă.
	Cu 20% mai mică decât valoarea contabilă.

	Valoare de piață construcții
	Cu 20% mai mare decât valoarea contabilă.
	Cu 20% mai mică decât valoarea contabilă.



 Asociatul Istrate Simina apelează la dumneavoastră în calitate de viitor expert contabil, rugându-vă să-i prezentați o simulare legată de sumele nete pe care le va încasa cu ocazia retragerii sale în mai multe ipoteze. Ipotezele cerute sunt prezentate în tabelul de mai jos:

	
	I.Varianta în care cere firmei rambursarea creditului rămas și a dobânzii aferente
	II.Varianta în care renunță la rambursarea creditului rămas și a dobânzii aferente

	1. Cazul în care valorile activelor și datoriilor rezultate în urma operațiunii de evaluare  sunt identice cu cele înregistrate în contabilitate.
	Sume nete = 
	Sume nete = 

	2. Cazul în care valoarea de piață a terenurilor și a cosntrucțiilor este cu 20% mai mare decât valorile contabile.
	Sume nete = 
	Sume nete = 

	3. Cazul în care valoarea de piață a terenurilor și a cosntrucțiilor este cu 20% mai mică decât valorile contabile.
	Sume nete = 
	Sume nete = 



CERINȚE pentru completarea tabelului de mai sus:

1) Pentru fiecare caz în parte veți prezenta modul de calcul al activului net contabil al societății în momentul retragerii asociatului, după contabilizarea tranzacțiilor, fie legate de rambursarea împrumutului, fie legate de renunțarea la creditare, după caz. Contabilizarea tranzacțiilor le veți face într-un registru-jurnal și veți prezenta, după caz tratamentul fiscal al acestora.

2) Pentru fiecare caz în parte veți prezenta într-un tabel partajul activului net, punând în evidență modul de calcul al părții care i se cuvine asociatului retras.

3) Pentru fiecare caz în parte veți prezenta înregistrarea contabilă privind activul net care i se cuvine asociatului retras.
4) Pentru fiecare caz în parte veți calcula, contabiliza și plăti  impozitele datorate de societatea noastră conform reglementărilor legale.
5) Pentru fiecare caz în parte veți calcula sumele nete cuvenite asociatului retras, completând tabelul de mai sus și veți contabiliza plata acestora.

6) Pentru varianta II.2. veți întocmi bilanțul contabil al societății ISIDORE SRL după retragerea asociatului Istrate Simina. Veți prezenta pentru fiecare post bilanțier modul de calcul al valorilor pe care le includeți în bilanț. Nu va fi acceptat un bilanț fără justificarea modului de calcul al valorilor.

VI. STUDIUL DE CAZ 4: LICHIDAREA

Punctul de plecare al studiului de caz îl reprezintă balanța societății MARGOT SRL prezentată în anexă. MARGOT SRL este înregistrată în scop de TVA.

I. CERINȚE PENTRU PRIMUL AN:

1) Veți contabiliza prezentând în registrul-jurnal următoarele tranzacții:

 Vânzarea terenurilor;
 Vânzarea echipamentelor tehnologice;
 Vânzarea acțiunilor deținute la firma MARTA;
 Vânzarea produselor finite;
 Plata furnizorilor și a furnizorilor de imobilizări din bilanț;
 Încasarea clienților din bilanț;
 Plata contribuției de asigurări sociale, a contribuției de asigurări sociale de sănătate și a impozitului pe venitul de natura salariilor, datorii prezentate în  bilanț;
 Încasarea tuturor creanțelor rezultate din vânzarea activelor;
 Plata cheltuielilor privind lichidarea, suma râmânând la latitudinea dumneavoastră;
 Regularizarea TVA;
 Închiderea conturilor de venituri și cheltuieli;
SPECIFICARE: Toate vânzările se fac către persoane juridice înregistrate în scop de TVA.

2) Veți prezenta explicit modul de calcul al impozitului datorat de societate în urma operației de lichidare, punând în evidență:
 calculul rezultatului contabil înainte de impozitare;
 calculul rezultatului fiscal;
 calculul impozitului;
Veți înregistra în contabilitate:
	 impozitul datorat;
	 veți închide contul corespunzător de cheltuieli.
Veți calcula rezultatul contabil după impozitare.

3)  Veți prezenta situațiile financiare specifice lichidării la sfârșitul primului an. Veți prezenta pentru fiecare post al situațiilor financiare modul de calcul al valorilor pe care le includeți în acestea. Nu va fi acceptat un bilanț fără justificarea modului de calcul al valorilor.

II. CERINȚE PENTRU CEL DE AL DOILEA AN:

1) Veți contabiliza prezentând în registrul-jurnal următoarele tranzacții:

 Plata la termenele legale a datoriilor privind impozitul datorat de societate în urma operației de lichidare și a TVA datorat aferent anului precedent;
 Vânzarea construcțiilor;
 Vânzarea materiilor prime și a mărfurilor;
 Vânzarea acțiunilor deținute la firma LICIA;
 Soluționarea procesului judecătoresc, firma noastră trebuind să plătească clientului o despăgubire în valoare de 500.000 lei;
 Încasarea tuturor creanțelor rezultate din vânzarea activelor;
 Regularizarea TVA;
 Închiderea conturilor de venituri și cheltuieli;
SPECIFICARE: Toate vânzările se fac către persoane juridice înregistrate în scop de TVA.

2) Veți prezenta explicit modul de calcul al impozitului datorat de societate în urma operației de lichidare, punând în evidență:
 calculul rezultatului contabil înainte de impozitare;
 calculul rezultatului fiscal;
 calculul impozitului;
Veți înregistra în contabilitate:
	 impozitul datorat;
	 veți închide contul corespunzător de cheltuieli.
Veți calcula rezultatul contabil după impozitare.

3) Veți contabiliza plata la termenele legale a datoriilor privind impozitul calculat anterior și a TVA datorat;

4)  Veți întocmi bilanțul contabil înainte de efectuarea partajului. Veți prezenta pentru fiecare post bilanțier modul de calcul al valorilor pe care le includeți în acesta. Nu va fi acceptat un bilanț fără justificarea modului de calcul al valorilor.

5)  Veți prezenta într-un registru-jurnal înregistrările contabile privind operațiunile de partaj.

